Lanseringsfrokost Best Breakfast by Tina

**Etter stor suksess med Best Breakfast i Sverige, er det nå de norske hotellene som får gleden av å servere sine gjester Best Breakfast.**

Nå lanserer vi Best Breakfast by Tina, også i Norge. Best Western inviterer firmakunder, reisebyråer og presse til lanseringsfrokost 15.april på Best Western Karl Johan Hotell, hvor Tina Nordström kommer for å presentere sine ideer og tanker rundt frokosten hun har skapt for Best Western.

Tina har laget nye, spennende produkter som er unike for Best Breakfast. Samtidig har Tina og hennes kollega, kokken Benny Cederberg, ivaretatt at hotellene skal få sette sitt personlige preg på frokosten, slik at frokostopplevelsen blir litt annerledes fra hotell til hotell. Oppskriftene er også tilgjengelig på nett, så hvis du som gjest har fått en ny frokostfavoritt, kan du enkelt lage retten hjemme.